Jun 07,2015
అమెజాన్‌తో 3ఎం జట్టు
   ముంబయి: 3ఎం కార్పొరేషన్‌ భారత అనుబంధ సంస్థ 3ఎం ఇండియా లిమిటెడ్‌ తమ ఉత్పత్తుల ఆన్‌లైన్‌లో విక్రయించేందుకు గాను అమెజాన్‌ సంస్థతో జట్టుకట్టింది. కొన్ని ఉత్పత్తుఉలను బీ2బీ విధానంలో వినియోగదారులకు విక్రయించేందుకు గాను సంస్థ అమెజాన్‌తో తాజాగా ఒప్పందం కుదుర్చుకుంది. ద్వితీయ శ్రేణి, తృతీయ శ్రేణి నగరాలలోని చిన్న , మధ్యతరహా (ఎస్‌ఎంఈ) వ్యాపారస్తులకు చేరువయ్యేందుకు గాను అమెజాన ్‌సంస్థ ఇటీవలే బీ2బీ పోర్టల్‌ను ప్రారంభించింది. ఈ పోర్టల్‌ ద్వారా ఉత్పత్తులను కొనేందుకు ఎస్‌ఎంఈలు ఉత్సాహం కనబరుస్తున్న నేపథ్యంలో 3ఎం ఇండియా అమెజాన్‌తో జట్టు కట్టడం విశేషం. ఇప్పటి వరకు బీ2సీ విధానంలో ఉత్పత్తులను అమ్ముతున్న 3ఎం సంస్థ ఇకపై బీ2బీ విధానంలో కూడా తమ వ్యాపారాన్ని విస్తృత పరుచుకోగలదని కంపెనీ వర్గాలు వెల్లడించాయి. దీని వల్ల రానున్న నాలుగేళ్లలో అమ్మకాలలో 10-15 శాతం వృద్ధి నమోదు అవుతుందని కంపెనీ తెలిపింది.
మీ స్నేహితులకు రికమెండ్ చెయ్యండి